ଜଳନ୍ତା ଚୁଲିରେ ପଡ଼ି ଶିଶୁ ଗୁରୁତର
ହାଟଡିହୀ,୧୪।୫(ଡି.ଏନ୍.ଏ.): କେନ୍ଦୁଝର ଜିଲା ହାଟଡିହୀ ବ୍ଲକ ହଦଗଡ଼ ପଞ୍ଚାୟତ ଦଲିକି ଗ୍ରାମରେ ଏକ ଅଭାବନୀୟ ଘଟଣା ଘଟିଛି l ଗ୍ରାମର ବାଜୁ ହୋଙ୍କ ସ୍ତ୍ରୀ ବୁଧୁନି ଶନିବାର ରାତିରେ ତରକାରୀ ରୋଷେଇ କରୁଥିଲେ l ସେତିକିବେଳେ ଚୁଲି ପାଖରେ ତାଙ୍କର ଏକ ବର୍ଷର ପୁଅ ଖେଳୁଥିଲେ। ହେଲେ ରୋଷେଇ ପରେ ମା’ ବୁଧୁନି ଚୁଲିରୁ ତରକାରୀ କଡେଇ ଓହ୍ଲାଇ ଘର ଭିତରକୁ ନେଇଥିଲେ। ସେ ଆସି ଦେଖିଲା ବେଳକୁ ପୁଅ ଜଳନ୍ତା ଚୁଲିରେ ପଡି ଯାଇଥିଲେ। ପୁଅଙ୍କୁ ତୁରନ୍ତ ଉଦ୍ଧାର କରି ଆନନ୍ଦପୁର ଉପଖଣ୍ଡ ମେଡିକାଲକୁ ନିଆଯାଇଥିଲା। ଚିକିତ୍ସା ପରେ ଶିଶୁର ସ୍ବାସ୍ଥ୍ୟ ଅବସ୍ଥା ଠିକ୍ ଥିବା ଜଣାପଡିଛି।